**Dyddiad cyhoeddi:** 8 Ionawr 2024

**Cais Rhyddid Gwybodaeth** 265/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Dyma’r wybodaeth yr hoffwn ei chael:**

**Mae’r holl adroddiadau yn eich meddiant yn ymwneud â diogelwch a chyfanrwydd strwythurol y bont sy’n croesi rheilffordd Rhymni ar Heol Caerdydd, Caerffili. Er mwyn osgoi unrhyw amheuaeth, mae hyn yn cynnwys y strwythur sydd â swyddfa docynnau’r hen orsaf ar ben y strwythur.**

**YMATEB**

Gweler y dogfennau sydd ynghlwm.

Mae Adran 17(1) o Ddeddf Rhyddid Gwybodaeth 2000 yn gofyn bod Trafnidiaeth Cymru, wrth wrthod darparu gwybodaeth (am fod yr wybodaeth wedi’i hesemptio) yn rhoi nodyn i’r ymgeisydd sy’n,

1. Datgan y ffaith,
2. Pennu’r esemptiad o dan sylw a hefyd
3. Datgan (os na fyddai hynny’n amlwg fel arall) pam bod yr esemptiad yn berthnasol

Mae’r wybodaeth sydd wedi’i golygu yn y ddogfen y gofynnwyd amdani wedi’i hesemptio yn rhinwedd yr esemptiadau canlynol –

**Adran 38 – Iechyd a Diogelwch**

**Adran 40 – Gwybodaeth Bersonol**

**Mae adran 38(1)** yn esemptiad cymwys sy’n seiliedig ar ragfarn ac mae’r deddfwyr yn derbyn y gall fod niwed os caiff ei ryddhau. Felly, mae’n ofynnol i’r awdurdod fynegi’r niwed a allai gael ei achosi ac ystyried y dadleuon o blaid ac yn erbyn datgelu er budd y cyhoedd.

**Ffactorau sy'n ffafrio datgeliadau**

Byddai datgelu’r wybodaeth y gofynnwyd amdani yn rhoi mwy o wybodaeth a dealltwriaeth i’r cyhoedd o’r mathau hyn o adroddiadau a byddai’n cefnogi agenda tryloywder Trafnidiaeth Cymru.

**Ffactorau sy'n ffafrio peidio â datgelu**

Mae unrhyw ddatgeliad dan y Ddeddf Rhyddid Gwybodaeth yn ddatgeliad i’r byd yn gyffredinol ac nid dim ond i’r ymgeisydd.

**Prawf Cydbwyso**

At ei gilydd, mae Trafnidiaeth Cymru yn credu, yn yr achos hwn, fod diogelwch staff ac aelodau’r cyhoedd yn drech na thryloywder llwyr.

**Adran 40(2)** - O dan yr esemptiad hwn, ni ddylid datgelu data personol os byddai hyn yn mynd yn groes i’r egwyddorion diogelu data.

Diffinnir data personol gan y Rheoliad Cyffredinol ar Ddiogelu Data (GDPR) fel a ganlyn -

**“Mae ‘data personol’ yn golygu unrhyw wybodaeth sy’n ymwneud ag unigolyn y gellir ei adnabod neu unigolyn byw y gellir ei adnabod (‘gwrthrych data.’) Ystyr unigolyn byw y gellir ei adnabod yw unigolyn y gellir ei adnabod, yn uniongyrchol neu’n anuniongyrchol, yn benodol drwy gyfeirio at dynodwr fel enw, rhif adnabod, data lleoliad neu ddynodwr ar-lein, neu un neu fwy o ffactorau sy’n benodol i hunaniaeth gorfforol, ffisiolegol, genetig, meddyliol, economaidd, diwylliannol neu gymdeithasol yr unigolyn byw hwnnw.”**

**Mae canllawiau Swyddfa'r Comisiynydd Gwybodaeth yn nodi’r canlynol –**

**Pan fydd awdurdod cyhoeddus yn cael cais am wybodaeth sy’n ddata personol am ei weithwyr, rhaid iddo benderfynu a fyddai datgelu yn torri Egwyddor 1 y Ddeddf Diogelu Data, sef a fyddai datgelu’r wybodaeth yn deg ac yn gyfreithlon. Bydd p’un a yw’r datgeliad yn deg yn dibynnu ar nifer o ffactorau, gan gynnwys:**

**• a yw’n ddata personol sensitif;**

**• canlyniadau datgelu;**

**• disgwyliadau rhesymol y gweithwyr; a hefyd**

**• a oes diddordeb dilys yn y cyhoedd neu’r sawl sy’n gofyn am gael gweld yr wybodaeth a’r cydbwysedd rhwng hyn a hawliau a rhyddid gwrthrych y data.**

**Yn yr achos hwn, rydyn ni wedi nodi mai data personol yw enw’r unigolyn hwn A BYDD rhyddhau enw’r unigolyn YN MYND yn groes i egwyddor gyntaf y Ddeddf Diogelu Data.**

Mae angen i TrC ystyried yr effeithiau neu’r canlyniadau tebygol y bydd datgelu gwybodaeth bersonol yn eu cael ar y staff eu hunain. Ni ddylid datgelu data os bydd datgelu yn achosi effeithiau niweidiol heb gyfiawnhad ar y staff dan sylw.

Mae’n bwysig cofio bod datgelu gwybodaeth bersonol o dan y Ddeddf Rhyddid Gwybodaeth yn gyfystyr â'r “byd yn gyffredinol”.

Y cwestiwn allweddol wrth ddatgelu gwybodaeth bersonol yw beth fydd y niwed a fydd yn deillio o ddatgelu.

Ni fyddai gan yr unigolion dan sylw unrhyw ddisgwyliad y byddai eu henw'n cael ei ryddhau i’r cyhoedd.

Mae’r effaith negyddol bosibl a allai ddeillio o ddatgelu yn drech nag unrhyw fudd cyhoeddus. Gallai rhyddhau enw’r unigolyn arwain at gyfathrebu’n aml sy’n gyfystyr ag aflonyddu.

Ni ellir anwybyddu’r effaith negyddol ar yr unigolyn ac ar TrC.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".